CELEX: 62017TN0283
Language: hr
Date: 2017-05-15 00:00:00
Title: Predmet T-283/17: Tužba podnesena 15. svibnja 2017. – SH protiv Komisije

17.7.2017   
            
            
               HR
            
            
               Službeni list Europske unije
            
            
               C 231/35
            
         Tužba podnesena 15. svibnja 2017. – SH protiv Komisije
   (Predmet T-283/17)
   (2017/C 231/44)
   Jezik postupka: francuski
   
      Stranke
   
   
      Tužitelj: SH (zastupnik: N. de Montigny, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   proglasi tužbu dopuštenom i osnovanom,
   i stoga,
   
               —
            
            
               utvrdi da je članak 2. stavak 2. podstavak 3. Priloga VII. Pravilniku o osoblju nezakonit;
            
         
               —
            
            
               poništi odluku od 13. srpnja 2016. Ureda za vođenje i isplatu pojedinačnih potraživanja (u daljnjem tekstu: PMO) i u mjeri u kojoj je potrebno, odluku o izričitom odbijanju prigovora od 3. veljače 2017.;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na prigovoru nezakonitosti iznesenom protiv odluke od 13. srpnja 2016. jer se ta odluka temelji na primjeni članka 2. stavka 2. podstavka 3. Priloga VII. Pravilniku o osoblju čime se povrjeđuje zabrana diskriminacije koja se temelji na nacionalnosti i/ili rođenju, načelo jednakosti, pravo na obrazovanje, zaštita interesa djeteta, načelo proporcionalnosti i legitimnost svakog odstupanja od prava iz Povelje.
            
         
               2.
            
            
               Drugi tužbeni razlog koji se temelji na pogrešci koja se tiče prva i povredi načela dobre uprave jer se odluka od 13. srpnja 2016. temelji na nezakonitoj odredbi Pravilnika.